
కోల్కతా : పశ్చిమ బెంగాల్ ప్రభుత్వానికి గట్టి ఎదురు దెబ్బ తగిలింది. మమత బెనర్జీ ప్రభుత్వం దుర్గా మాత విగ్రహాల నిమజ్జనంపై జారీ చేసిన ఆదేశాలను కలకత్తా హైకోర్టు గురువారం రద్దు చేసింది. మొహర్రం ఊరేగింపుకు, దుర్గామాత విగ్రహాల నిజమజ్జనాలకు వేర్వేరు మార్గాలను నిర్ణయించాలని ఆదేశించింది. దుర్గామాత విగ్రహాల నిమజ్జనం మొహర్రం రోజుతో పాటు అన్ని రోజుల్లోనూ అర్ధరాత్రి 12 గంటల వరకు నిర్వహించుకోవచ్చునని స్పష్టం చేసింది. ప్రభుత్వం విపరీతమైన అధికారాన్ని ఎటువంటి ఆధారాలు లేకుండా వినియోగిస్తోందని దుయ్యబట్టింది. ప్రభుత్వం అయినంత మాత్రానికి నిరంకుశ ఆదేశాలు జారీ చేయవచ్చునా? అని నిలదీసింది. ఏదో జరుగుతుందని కల వస్తే, వెంటనే ఆంక్షలు విధించకూడదని వివరించింది. క్రమబద్ధీకరణకు, నిషేధానికి తేడా ఉందని పేర్కొంది.  ఇటువంటి పండుగల సమయాల్లో ముంబై పోలీసులు ఎలా వ్యవహరిస్తున్నారని ఆరా తీసింది. ఆ విధమైన ఏర్పాట్లను ఎందుకు చేయడం లేదని ప్రశ్నించింది.వివాదానికి అసలు కారణం ఏమిటంటే... దుర్గామాత విగ్రహాలను మొహర్రం రోజున నిమజ్జనం చేయరాదని పశ్చిమ బెంగాల్ ప్రభుత్వం ఆదేశాలు జారీ చేసింది. ఈ నెల 30 సాయంత్రం 6 గంటలలోగా నిమజ్జనాలను పూర్తి చేయాలని, మిగిలిన విగ్రహాలను మొహర్రం రోజున (అక్టోబరు 1న) నిమజ్జనం చేయకుండా, ఆ మర్నాడు (అక్టోబరు 2న) నిమజ్జనం చేయాలని ఆదేశించింది. మొహర్రం రోజున తాజియా ఊరేగింపు జరుగుతుందని పేర్కొంది.ఈ ఆదేశాలను సవాలు చేస్తూ కలకత్తా హైకోర్టులో ప్రజా ప్రయోజన వ్యాజ్యం దాఖలైంది. దీనిపై విచారణ జరిపిన హైకోర్టు ప్రభుత్వ ఆదేశాలను రద్దు చేసింది.

kolkata : paschima bengal prabhutvaaniki gatti eduru debba tagilindi. mamata benerji prabhutvam durga maata vigrahaala nimajjanampai jaarii chesina aadesaalanu kalakatta hycortu guruvaram raddu chesindi. moharram ooregimpuku, durgaamaata vigrahaala nijamajjanaalaku ververu maargaalanu nirnayinchaalani aadesinchindi. durgaamaata vigrahaala nimajjanam moharram rojutho paatu anni rojullonu ardharaatri 12 gantala varaku nirvahinchukovachhunana spashtam chesindi. prabhutvam vipareetamaina adhikaaraanni etuvanti aadhaaraalu lekunda viniyogistondani duyyabattindi. prabhutvam ayinanta maatraaniki nirankusa aadesaalu jaarii cheyavachuna? ani niladeesindi. edho jarugutundani kala vaste, ventane aankshalu vidhinchakudadani vivarinchindi. kramabaddheekaranaku, nishedhaaniki teda undani perkondi.  ituvanti pandugala samayaallo mumbai poliisulu ela vyavaharistunnaarani aaraa teesindi. aa vidhamaina erpaatlanu enduku cheyadam ledani prasninchindi.vivaadaaniki asalu kaaranam emitante... durgaamaata vigrahaalanu moharram rojuna nimajjanam cheyaraadani paschima bengal prabhutvam aadesaalu jaarii chesindi. ee nela 30 saayantram 6 gantalalogaa nimajjanaalanu puurti cheyalani, migilina vigrahaalanu moharram rojuna (aktobaru 1na) nimajjanam cheyakunda, aa marnadu (aktobaru 2na) nimajjanam cheyalani aadesinchindi. moharram rojuna tajia ooregimpu jarugutundani perkondi.ee aadesaalanu savalu chestu kalakatta hycortulo praja prayojana vyaajyam daakhalaindi. deenipai vichaarana jaripina hycortu prabhutva aadesaalanu raddu chesindi.